ระเบียบกรมสรรพสามิตว่าด้วยการตัดบัญชีและการจ่ายชดเชยเครื่องหมายแสดงการเสียภาษีจดทะเบียนให้แก่ผู้ประกอบอุตสาหกรรมพ.ศ. ๒๕๖๐[๑] เพื่อเป็นการอำนวยความสะดวกและเพื่อให้เกิดความเป็นธรรมแก่ผู้ประกอบอุตสาหกรรมในการบริหารจัดการเกี่ยวกับการซื้อการขน การใช้ และการเก็บรักษาเครื่องหมายแสดงการเสียภาษีจดทะเบียนอาศัยอำนาจตามความใน (๔) ของมาตรา ๖ และอนุวัติตามความในมาตรา ๗๙ และมาตรา ๘๐แห่งพระราชบัญญัติภาษีสรรพสามิต พ.ศ. ๒๕๖๐ อธิบดีกรมสรรพสามิตจึงวางระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบกรมสรรพสามิตว่าด้วยการตัดบัญชีและการจ่ายชดเชยเครื่องหมายแสดงการเสียภาษีจดทะเบียนให้แก่ผู้ประกอบอุตสาหกรรมพ.ศ. ๒๕๖๐ข้อ ๒ ระเบียบนี้ให้ใช้บังคับตั้งแต่วันที่๑๖ กันยายน พ.ศ. ๒๕๖๐ เป็นต้นไปข้อ ๓ เครื่องหมายแสดงการเสียภาษีจดทะเบียนที่ผู้ประกอบอุตสาหกรรมจะขอรับการจ่ายชดเชยได้ต้องอยู่ในกรณีดังต่อไปนี้๓.๑เครื่องหมายแสดงการเสียภาษีจดทะเบียนของผู้ประกอบอุตสาหกรรมที่ยังไม่ได้ชำระภาษีซึ่งเก็บรักษาอยู่ ณ สถานที่เก็บในโรงอุตสาหกรรมภายใต้การควบคุมของเจ้าพนักงานสรรพสามิตรวมทั้งที่ชำระภาษีแล้วและเจ้าพนักงานสรรพสามิตได้จ่ายมอบให้แก่ผู้ประกอบอุตสาหกรรมไปแล้ว๓.๑.๑ ได้เกิดเป็นรา เป็นสนิม สกปรกหรือเสื่อมคุณภาพจนไม่สมควรนำไปใช้ผนึกภาชนะบรรจุสินค้าหรือใช้ไม่ได้โดยประการอื่นใด๓.๑.๒ มีลักษณะไม่ครบถ้วนถูกต้องตามที่ได้จดทะเบียนไว้และไม่เหมาะสมที่จะนำไปใช้ผนึกภาชนะบรรจุสินค้าได้๓.๑.๓ ยังไม่ได้มีการนำไปใช้ผนึกภาชนะและผู้ประกอบอุตสาหกรรมไม่ประสงค์จะใช้ผนึกภาชนะอีกต่อไป๓.๒ เครื่องหมายแสดงการเสียภาษีจดทะเบียนที่ผนึกภาชนะแล้วแต่เครื่องจักรขัดข้องจนเป็นเหตุให้๓.๒.๑ ไม่มีการบรรจุสินค้าหรือบรรจุสินค้าแล้วแต่ปริมาตรขาดหรือเกินไปจนไม่สามารถนำออกจากโรงอุตสาหกรรมเพื่อจำหน่ายในท้องตลาดตามปกติได้๓.๒.๒ ภาชนะแตกรั่วหรือเสียหายระหว่างผลิต๓.๒.๓เครื่องหมายแสดงการเสียภาษีจดทะเบียนนั้นถูกผนึกไว้ในสภาพที่ผิดปกติจนไม่สามารถนำออกจากโรงอุตสาหกรรมเพื่อจำหน่ายในท้องตลาดตามปกติได้๓.๓ กรณีอื่น ๆ ตามที่อธิบดีเห็นสมควรข้อ ๔ การตัดบัญชีและการจ่ายชดเชยเครื่องหมายแสดงการเสียภาษีจดทะเบียนให้แก่ผู้ประกอบอุตสาหกรรมมีขั้นตอนดำเนินการดังนี้๔.๑ให้ผู้ประกอบอุตสาหกรรมยื่นคำขอต่อสำนักงานสรรพสามิตพื้นที่ที่โรงอุตสาหกรรมตั้งอยู่เพื่อขอให้คณะกรรมการไปตรวจสอบและควบคุมการทำลายเครื่องหมายแสดงการเสียภาษีจดทะเบียนตามข้อ ๓ ที่ยังไม่ได้ชำระภาษีโดยเก็บรักษาอยู่ ณ สถานที่เก็บในโรงอุตสาหกรรมภายใต้การควบคุมของเจ้าพนักงานสรรพสามิตหรือที่ชำระภาษีแล้วและเจ้าพนักงานสรรพสามิตได้จ่ายมอบให้แก่ผู้ประกอบอุตสาหกรรมไปแล้วแล้วแต่กรณี๔.๒ ผู้ประกอบอุตสาหกรรมที่ประสงค์จะขอตัดบัญชีหรือขอรับการจ่ายชดเชยเครื่องหมายแสดงการเสียภาษีจดทะเบียนในแต่ละครั้งจะต้องมีเครื่องหมายแสดงการเสียภาษีจดทะเบียนที่ขอตัดบัญชีหรือขอรับการจ่ายชดเชยมูลค่าภาษีครั้งละไม่ต่ำกว่า๑๐๐,๐๐๐ บาท และไม่เกิน ๕๐๐,๐๐๐ บาทแต่ถ้าประสงค์จะยื่นคำขอตัดบัญชีหรือขอรับการจ่ายชดเชยเครื่องหมายแสดงการเสียภาษีจดทะเบียนที่มีมูลค่าภาษีต่ำกว่า๑๐๐,๐๐๐ บาท ให้ยื่นคำขอในครั้งใดก็ได้เพียงครั้งเดียวในรอบระยะเวลาบัญชีในกรณีที่ผู้ประกอบอุตสาหกรรมไม่สามารถขอตัดบัญชีหรือขอรับการจ่ายชดเชยเครื่องหมายแสดงการเสียภาษีจดทะเบียนตามวรรคหนึ่งได้ให้ขออนุมัติจากอธิบดีเป็นกรณีไป๔.๓ให้มีคณะกรรมการตรวจสอบและควบคุมการทำลายเครื่องหมายแสดงการเสียภาษีจดทะเบียนซึ่งประกอบด้วยบุคคลดังต่อไปนี้ไปตรวจสอบและควบคุมการทำลายเครื่องหมายแสดงการเสียภาษีจดทะเบียนตามข้อ ๔.๑(๑) สรรพสามิตพื้นที่ที่โรงอุตสาหกรรมตั้งอยู่หรือผู้แทน(๒) หัวหน้าฝ่ายบริหารจัดเก็บภาษีสำนักงานสรรพสามิตพื้นที่ที่โรงอุตสาหกรรมตั้งอยู่หรือผู้แทน(๓) หัวหน้าฝ่ายกฎหมายสำนักงานสรรพสามิตพื้นที่ที่โรงอุตสาหกรรมตั้งอยู่หรือผู้แทน๔.๔ ให้คณะกรรมการตรวจสอบและควบคุมการทำลายเครื่องหมายแสดงการเสียภาษีจดทะเบียนตามข้อ ๔.๓ดำเนินการตรวจสอบจำนวนเครื่องหมายแสดงการเสียภาษีจดทะเบียนให้ครบถ้วนถูกต้องตามบัญชีและควบคุมการทำลายเครื่องหมายแสดงการเสียภาษีจดทะเบียนให้แล้วเสร็จโดยใช้วิธีการทำลายดังนี้๔.๔.๑ เครื่องหมายแสดงการเสียภาษีจดทะเบียนตาม ๓.๑ และ ๓.๒.๒ ให้ทำลายโดยใช้วิธีหนึ่งวิธีใด ดังต่อไปนี้(๑) ใช้รถบดทำลาย(๒) ใช้เครื่องจักรบดทำลาย(๓) ใช้วิธีเผาไฟทำลาย(๔) ใช้วิธีการอื่น ๆ ตามที่คณะกรรมการตามข้อ ๔.๓ เห็นสมควร๔.๔.๒ เครื่องหมายแสดงการเสียภาษีตามข้อ ๓.๒.๑ และข้อ๓.๒.๓ ให้ทำลายโดยใช้วิธีหนึ่งวิธีใด ดังต่อไปนี้(๑)ใช้วิธีการเปิดหรือเจาะทำลายเครื่องหมายแสดงการเสียภาษีจดทะเบียน(๒)กรณีที่เครื่องหมายแสดงการเสียภาษีจดทะเบียนมีลักษณะเป็นภาชนะบรรจุสินค้าให้เจาะทำลายเทน้ำทิ้ง แล้วนำภาชนะนั้นไปเผาไฟ หรือบดทำลายโดยใช้เครื่องจักรหรือรถบดทำลาย(๓) ใช้วิธีการอื่น ๆ ตามที่คณะกรรมการตามข้อ ๔.๓ เห็นสมควรเมื่อคณะกรรมการ ตามข้อ ๔.๓ได้ตรวจสอบและดำเนินการทำลายเครื่องหมายแสดงการเสียภาษีจดทะเบียนจนใช้การไม่ได้เสร็จแล้วให้ทำบันทึกรายละเอียดแสดงจำนวนเครื่องหมายแสดงการเสียภาษีจดทะเบียนที่ได้ตรวจสอบและทำลายไว้เป็นหลักฐานสองฉบับมอบให้ผู้ประกอบอุตสาหกรรมหนึ่งฉบับอีกหนึ่งฉบับให้คณะกรรมการตรวจสอบและควบคุมการทำลายเครื่องหมายแสดงการเสียภาษีจดทะเบียนเก็บไว้เพื่อดำเนินการต่อไป๔.๕ การอนุมัติให้ตัดบัญชีและจ่ายชดเชยเครื่องหมายแสดงการเสียภาษีจดทะเบียนให้แก่ผู้ประกอบอุตสาหกรรมให้ดำเนินการดังนี้๔.๕.๑ในกรณีทำลายเครื่องหมายแสดงการเสียภาษีจดทะเบียนที่ยังไม่ได้ชำระภาษีซึ่งเก็บรักษาอยู่ ณ สถานที่เก็บภายใต้การควบคุมของเจ้าพนักงานสรรพสามิต ให้สรรพสามิตพื้นที่ที่โรงอุตสาหกรรมตั้งอยู่อนุมัติให้ตัดยอดจำนวนนั้นออกจากบัญชีรับ- จ่ายเครื่องหมายแสดงการเสียภาษีจดทะเบียน๔.๕.๒ ในกรณีทำลายเครื่องหมายแสดงการเสียภาษีจดทะเบียนที่ได้ชำระภาษีแล้วและเจ้าพนักงานสรรพสามิตได้จ่ายมอบให้แก่ผู้ประกอบอุตสาหกรรมไปแล้วให้ดำเนินการตามขั้นตอนดังนี้(๑) ให้ผู้ประกอบอุตสาหกรรมยื่นคำขอรับการขอจ่ายชดเชยเครื่องหมายแสดงการเสียภาษีจดทะเบียนพร้อมทั้งแนบสำเนาบันทึกของคณะกรรมการตรวจสอบและควบคุมการทำลายเครื่องหมายแสดงการเสียภาษีจดทะเบียนกับคำขออนุญาตสั่งซื้อเครื่องหมายแสดงการเสียภาษีจดทะเบียนตามแบบ ภส.๐๖ - ๐๙ และคำขออนุญาตขนเครื่องหมายแสดงการเสียภาษีจดทะเบียนตามแบบ ภส.๐๖ - ๑๐ ต่อเจ้าพนักงานสรรพสามิต ณ สำนักงานสรรพสามิตพื้นที่ที่โรงอุตสาหกรรมตั้งอยู่เพื่อตรวจสอบความถูกต้องและส่งให้ผู้อำนวยการสำนักงานสรรพสามิตภาคเพื่ออนุมัติให้จ่ายชดเชยเครื่องหมายแสดงการเสียภาษีจดทะเบียนต่อไป(๒) เมื่อผู้อำนวยการสำนักงานสรรพสามิตภาคอนุมัติให้จ่ายชดเชยเครื่องหมายแสดงการเสียภาษีจดทะเบียนให้แก่ผู้ประกอบอุตสาหกรรมแล้วให้ส่งเรื่องกลับไปยังสำนักงานสรรพสามิตพื้นที่ที่โรงอุตสาหกรรมตั้งอยู่เพื่อจ่ายชดเชยเครื่องหมายแสดงการเสียภาษีจดทะเบียนให้แก่ผู้ประกอบอุตสาหกรรม(๓)ในการจ่ายชดเชยเครื่องหมายแสดงการเสียภาษีจดทะเบียนให้แก่ผู้ประกอบอุตสาหกรรมให้จ่ายตามมูลค่าภาษีที่ได้ชำระไว้จริงหากอัตราภาษีเปลี่ยนแปลงไปจากอัตราเดิมให้จ่ายเครื่องหมายแสดงการเสียภาษีจดทะเบียนมากขึ้นหรือน้อยลงหรือชดเชยเป็นเครื่องหมายจดทะเบียนชนิดอื่นที่ผู้ประกอบอุตสาหกรรมได้ยื่นจดทะเบียนไว้แล้วแต่กรณี(๔)ให้สำนักงานสรรพสามิตพื้นที่ที่โรงอุตสาหกรรมตั้งอยู่ บันทึกหมายเหตุไว้ในบัญชีรับ- จ่ายเครื่องหมายแสดงการเสียภาษีจดทะเบียนด้วยหากไม่มีเครื่องหมายแสดงการเสียภาษีจดทะเบียนอยู่ในความควบคุมของเจ้าพนักงานสรรพสามิตให้จ่ายชดเชยจากโรงงานผลิตเครื่องหมายแสดงการเสียภาษีจดทะเบียนซึ่งผู้ประกอบอุตสาหกรรมสั่งซื้อ๔.๖เมื่อได้ตัดบัญชีหรือจ่ายชดเชยเครื่องหมายแสดงการเสียภาษีจดทะเบียนให้แก่ผู้ประกอบอุตสาหกรรมแล้ว ให้สรรพสามิตพื้นที่ที่โรงอุตสาหกรรมตั้งอยู่รายงานให้ผู้อำนวยการสำนักมาตรฐานและพัฒนาการจัดเก็บภาษี ๑ ทราบต่อไปข้อ ๕ การใดอยู่ระหว่างขั้นตอนการดำเนินการตามระเบียบกรมสรรพสามิตว่าด้วยการตัดบัญชีและการจ่ายชดเชยเครื่องหมายแสดงการเสียภาษีจดทะเบียนให้แก่ผู้ประกอบอุตสาหกรรมพ.ศ. ๒๕๕๒ ลงวันที่ ๔ กุมภาพันธ์ พ.ศ. ๒๕๕๒ และฉบับที่แก้ไขเพิ่มเติมให้ดำเนินการให้แล้วเสร็จตามระเบียบดังกล่าวสำหรับการดำเนินการต่อไปให้เป็นไปตามที่กำหนดในระเบียบนี้การดำเนินการใด ๆ ตามระเบียบกรมสรรพสามิตว่าด้วยการตัดบัญชีและการจ่ายชดเชยเครื่องหมายแสดงการเสียภาษีจดทะเบียนให้แก่ผู้ประกอบอุตสาหกรรมพ.ศ. ๒๕๕๒ ลงวันที่ ๔ กุมภาพันธ์ พ.ศ. ๒๕๕๒ และฉบับที่แก้ไขเพิ่มเติมที่ได้ดำเนินการไว้ก่อนวันที่ระเบียบนี้มีผลใช้บังคับให้เป็นอันใช้ได้ต่อไปจนกว่าจะสิ้นสุดไปโดยเงื่อนไขหรือเงื่อนเวลาที่กำหนดไว้หรือจนกว่าจะมีคำสั่งยกเลิกหรือเปลี่ยนแปลงข้อ ๖ ให้ผู้อำนวยการสำนักมาตรฐานและพัฒนาการจัดเก็บภาษี๑ เป็นผู้รักษาการตามระเบียบนี้ประกาศ ณ วันที่ ๑๖ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิตพัชรภรณ์/จัดทำ๒๘สิงหาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๑๑๙ ง/หน้า ๑ (เล่มที่ ๑)/๒๔ พฤษภาคม๒๕๖๑